**ҰБТ-ға дайындық жөнінде психологиялық қызмет туралы**

**мәлімет**

 Бұл мәселе жөнінде мектептегі психологиялық іс-шаралар мектептің түлектері үшін **«Жетістікке жол»** бағдарлама бойынша өткізіліп отырды. Бұл бағдарламаның **негізгі мақсаттары:**

* ҰБТ-ға дайындық кезенінде жоспарлау (стратегия) және тәсіл (тактика) жүріс-тұрыстарын жетілдіру;
* Өзін-өзі реттеу, өзін-өзі бақылау дағдыларына үйрету, өзінің күшіне, өзіне деген сенімін жоғарылату.

**«Жетістікке жол»** бағдарламасының **міндеттері:**

* Стресске деген қарсылықты жоғарылату;
* Сенімді жүріс-тұрыс дағдыларын жетілдіру;
* Еріктік-эмоциялық саланы дамыту;
* Эмпатия сезімдерін, өзіне деген назарын және қоршаған ортаға деген сезімділігін дамыту;
* Өзінің іс-әрекеттеріне жауапкершіліктерін сезінуге көмектесу;
* Жалпы өзара әрекеттесу дағдыларына үйрету.

 Осы уақыт аралағында 11- сыныпта бес тақырып бойынша сабақтар өткізілді. Әр тақырыпқа үш сағат бөлінді. Бұл сабақтар тренинг, кеңес беру, психологиялық сабақ ретінде өтті. Осы сабақтарда әр түрлі әдістер қолданылды (ойын әдістері, медиативті техникалар, топтық ой-пікірлер, т.б.).

Бірінші сабақтың тақырыбы: **«Емтиханға қалай жақсы дайындалу керек?»**

Бұл сабақтың негізгі мақсаты: - топқа деген, бір-біріне деген жақындық сезімін дамыту.

Екінші сабақтың тақырыбы: **«Емтихандағы мінез-құлқы»**

Мақсаты: - стресс жағдайында өзіне сенімділігін қалыптастыру, топтық ұйымшылдығын және жағымды көңілді жоғарлату.

Үшінші сабақтың тақырыбы: **«Психикалық-жүйесінің қысымдылығының азайту тәсілдері»**

Негізгі мақсаты:

* Қарым-қатынас икемділігін, қиялды, топтың ұйымшылдығын дамыту;
* Түлектердің өз күшіне деген сенімін арттыруға, өзін терең тануға көмектесу, жемісті іс-әрекеттеріне жету үшін кедергі беретін мінез-құлықтарын жөндеу;
* Стрессті бейтараптандыру және жою үшін жаттығуларды ұсыну.

Төртінші, бесінші сабақтың тақырыптары: **«Стресспен қалай күресу керек?», «Жүріс-тұрыс және эмоциялар».**

Негізгі мақсаттары:

* Балаларға өзінің күшіне деген сенімін арттыру, өзін-өзі тану білу, өзіне кедерге болатын мінез-құлқыларынан жирену;
* Топтың ұйымшылдығын дамыту;
* Зейінің дамыту, теоретикалық ақпаратты пысықтау;
* Өзін-өзі бағалау деңгейін арттыру;

 11 сынып оқушыларымен басқа да жұмыстар өтіп жатыр. Аптасайын (бейсенбі күні) емтиханның алдында релаксация ретінде психологиялық ойындар өткізіледі. Бұл кездесулердің негізгі мақсаты: **ҰБТның алдында жағымды көңілді жоғарлату.**

Сабақтан тыс кезде оқушылар жеке кеңеске келіп турады.

**Оқу пәндеріне көзқарасты зерттеу**

 **(Г.Н.Казанцева бойынша)**

11 сынып

**Нәтижелерін өңдеу:**

Бірінші бөлімнің сұрақтары оқу пәндерінің ішінде қайсын ұнататынын анықтау мақсатында қойылған,

екінші бөлім ұнатудың себептерін анықтау мақсатында,

ал үшінші бөлім – оқушы не үшін оқиды, қандай себептер бар (дүниетанымдық, қоғамдық, нақты өмірлік, жеке басының).

Берілген жауаптардың негізінде оқушының жеке пәнге , тұтас оқуға деген, оң және теріс көзқарасының себептерінің негізінде тиісті қорытынды шығаруға болады.

**1-бөлім** Мектепте оқытылатын пәндердің ішінде

**А. Ең сүйіктілері:**

Биология - 44%

Каз/тілі – 45 %

Орыс тілі – 40 %

География - 36 %

Әдебиет - 39 %

Ден /шын – 28 %

Тарих -27 %

Ағылшын - 28%

**Б. Ең ұнамайтындары:**

Химия - 69 %

Алгебра – 50 %

Физика – 50 %

Каз/тарих – 27 %

**2-бөлім**

***Сенің пәндерге көзқарасыңды сипаттайтын себептердің астын сыз. Жетпегендерін жазып қой.***

**Пәнді сүйемін, себебі:**

1. Пән болашақтағы жұмысым үшін қажет--75 %
2. Пән бойынша білім институтқа түсу үшін қажет--55%
3. Осы пән қызық--60%
4. Мұғалімнің сабақ жүргізуі ұнайды--55%
5. Пән қызықты--50%
6. Пән жалпы мәдениетімді дамытуға көмектеседі--32%
7. Пән жеңіл оқылады--28%
8. Пән пайдалы деп есептеледі--20%
9. Ата-аналарым осы пәнді маңызды деп есептейді--25%
10. Мұғалім қызғылықты түсіндіреді--20%

**Пәнді ұнатпаймын, себебі:**

1. Мұғалімнің сабақ беруі ұнамайды—52%
2. Пәнді түсіну ауырға соғады—52%
3. Мұғалімнің түсіндіруі қызық емес—40%
4. Бұл пән қызық емес—36%
5. Пән қызғылықты емес—28%
6. Оны оқығанда қанағаттанбаймын—24%
7. Жай, қызық емес—24%

**3-бөлім**

**Сен не үшін оқисың?**

**Осы сауалға сәйкес жауаптың астын сыз немесе қосымша жазып қой.**

1. Терең және толық білім алғым келеді.—70%
2. Бұл менің борышым--52%
3. Оқығым келеді—52%
4. Сауатты болғым келеді—51%
5. Өзім жұмыс істеуді үйренгім келеді—40%
6. Пайдалы азамат болғым келеді—32%
7. Ата-аналарым талап етеді—20%

 Және де ҰБТ –ге санаулы күндер қалғанда 11 сынып оқушыларымен Дене шынықтыру пәнінің мұғалімдерінің көмегімен қозғалмалы ойын сабағы жарыс түрінде өткізілді.

Сабақтың тақырыбы: **«Жағымды көңіл-күй қалыптастырайық»**.

**Негізгі мақсаты**:

* Оқушылардың бойындағы үрей, мазасыздануды жою
* Топтасып жарысу арқылы бір – біріне жағымды көңіл-күй қалыптастыру.
* Өздеріне деген сенімділіктерін арттыру.

 Бірнеше рет ата-ана жиналыстарына қатыстым. Жиналыстарда емтихан жөнінде ата-анаға кеңес берілді, ата-анаға арналған педагогика ретінде шағын лекция берілді және тренингтер өткізілді.

**Емтихан жөніндегі ата – анаға кеңес:**

 *Сынақ тапсырудағы жетістіктер көп жағдайда ата- аналардың қарым – қатынасы мен жауапкершілігіне байланысты болады. Баланың сынаққа жақсы дайындауына көмектесу үшін бірнеше кеңестерді орындап көріңіз:*

* Баланың сынақта алатын ұпай санына бола мазасызданбаңыз. Оған ұпай саны ең маңызды нәрсе емес деген ойды қалыптастырыңыз;
* Сынақ қараңында баланың мазасын көп алмаңыз, себебі – бұл тест қортындысына кері әсерін тигізеді. Бала жас ерекшеліктеріне байланысты көңіл – күйін тежей алмай сынып кетуі мүмкін;
* Үйдегі басқа адамдар кедергі келтірмеу үшін, дайындық жасауға ыңғайлы орын әзірлеңіз;
* Тақырыптарды әр күнге бөліп дайындауға көмектесіңіз;
* Балаңызды сынаққа дайындаудың әдістерімен таныстырыңыз;
* Тест жұмысы басқа үйреншікті ауызша және жазбаша сынақтардан басқаша болғандықтан, пәндер бойынша тест тапсырмаларын әр түрлі нұсқада дайындап, баланы бірнеше рет әзірлеңіз;
* Тест тапсырмаларына дайындалған кезде, балаңызға уақытты дұрыс және үнемді пайдалануды үйретіңіз;
* Балаңыздың өзіне деген сенімділігін арттырыңыз, көңіл – күйін көтеріңіз;
* Сынаққа дайындалу уақытын қадағалап артық күш түсірмеңіз;
* Баланың дұрыс тамақтануын қадағалаңыз. Өрік , мейіз, балық, ірімшік тағамдары баланың ми қызметін жақсартады;
* Сынақ алдында балаңыздың толық демалып, тыныш ұйықтауына жағдай жасаңыз;
* Сынақтан кейін балаңызды сынамаңыз;
* Сынақ болатын күні таңертеңгісі ас, калориясы мол тағамдардан болғаны дұрыс.

**Есте сақтаңыз:**

**Ең бастысы баланың білім алуына қажетті жағдай жасау!**

**Р.В. Овчарованың 10 тәлімі:**

1. Жабырқама! Жабырқаушы сәтсіздікке ұшырайды.
2. Қорықпа! Қорқақ жеңіліске ұшрайды.
3. Еңбек ет! Табысқа жетудің басқа жолы жоқ.
4. Ойлан! Бір нәрсені істегенше ойлан, істеп болған соң да, ойлан, сонда ғана қателеспеуге үйренесің.
5. Өтірік айтпа! Сонда сенің достарың көп болады. Өзіңді алдама және психологиялық қорғаныс туралы ұмытпа.
6. Өзіңе және өзіңнің қылықтарыңа сырттан, басқалардың көзімен қарауға үйрен, сонда көп нәрсені түсінесін.
7. Әрқашанда өзіңмен өзің бола біл, өз жолыңмен жүр. Осы жағдайда сен дара тұға бола аласың және ойлаған мақсатыңа жетесің. Басқа жағдайда сен әрқашанда жолшыбай боласың да сенің көздеген емес басқалардың көздеген мақсатына келесің.
8. Жаман адамдардан қашып жүр, олар тек жамандыққа апарады.
9. Саған қайырымдылық жасаған адамдарға, ата- анаңа, әжеңе, таңа ризашылдық білдір. Риза болмау – ауыр күнә. Үлкендерді тыңда, сонда сен көп қиыншылықтардан құтыласың.
10. Осы тәлімдерді жазып ал. Қайта- қайта оқы. Мұнда халықтардың ғасырлар бойы жинақталған даналығы бар.

**Осыған байланысты №7 орта мектебі бірнеше проблемаларды белгіледі:**

1. Мектепшілік ЭК бақылау-диагностикалық функциясының жетіспеуі
2. Психологиялық жұмыстың толық жетіспеуі
3. Ата-аналармен жеке жұмыс жасауды ұйымдастыру төмен
4. Қазақстан тарихы және ағылшын тілі бойынша болжаған бағадан төмен болды.

**2011-2012 оқу жылына ұсыныс:**

1. Педкеңесте ҰБТ бойынша жақсы көрсеткіштерді атап өту.
2. Мектеп әкімшілігін орташа балды көтеруге істеген жұмыстарын атап өту
3. ҰБТ дайындықта педагогикалық-психологияның толық өз қызметін атқармағандығын атап өту
4. ҰБТ дайындықта жоғарғы дәрежеде өткізгені үшін, маттематика, орыс тілі, биология, физика және география пәндерін атап өту
5. 8-10-11 сынып оқышыларымен комплексті тестерді өткізуді, оқушылардың тест бойынша өзін –өзі тексеруін және мұғалімдердің коррекциондық қызметін және міндетті талдауды жалғастыру
6. ҰБТ дайындауға жауапты әкімшілікке қалалық білім бөлімінің ҰБТ қортындысына байланысты, ҰБТ қатысты орташа балды көтеру жолдарын іздестіруге толық анализ жасау.

Рудный қаласы

 № 7 орта мектеп

***ҰБТ-ға дайындық жөнінде психологиялық тұрғыда көрсетілген қызметтің жылдық мәліметі***

**Жауапты:** ***Кенжеғұлова М.С***

2011 – 2012 оқу жылы